# Opera 12.00 on ilmestynyt!

Tässä uudessa Opera-selaimen versiossa on lukuisia parannuksia, jotka tekevät Internetin selaamisesta aiempaa nopeampaa ja helpompaa!

Opera 12.00 käynnistyy ja lataa sivuja aiempaa nopeammin, joten sen avulla pääset haluamillesi sivuille uskomattoman nopeasti. Tehokas välilehtien latausjärjestyksemme varmistaa myös sen, että voit käynnistää tai sammuttaa selaimen silmänräpäyksessä.

Voit mukauttaa Operan haluamasi kaltaiseksi käyttämällä uusia teemoja. Voit muuttaa selaimen ulkoasua niin usein kuin tahdot helposti vain yhdellä napsautuksella. Selainta ei edes tarvitse käynnistää uudelleen muutosten välissä!

Opera 12.00 -versiossa suosikkisivustosi voivat nyt käyttää tietokoneen Web-kameraa valokuvien ottamiseen. Näin voit ottaa helposti ja nopeasti kuvia ja jakaa niitä Internetissä.

Opera 12.00:n selaintoimintoihin tehtyjen lukuisien parannusten lisäksi selain tukee HTML5:n vetämistä ja pudotusta, 64-bittisyyttä ja oikealta vasemmalle luettavia kieliä. Selaimen kaatumisen mahdollisuus on myös nykyään aiempaa pienempi.

Lisätietoja tästä uudesta versiosta on Uudet ominaisuudet -kohdassa.