# Opera 12.10 พร้อมใช้งานแล้ว!

เบราเซอร์ของ Opera เวอร์ชันใหม่นี้ได้รับการปรับปรุงฟังก์ชันการใช้งานหลายด้านเพื่อให้การเบราส์ของคุณเร็วขึ้นและง่ายขึ้นอย่างมาก! นี่คือไฮไลต์เพียงบางส่วนของเบราเซอร์เวอร์ชันใหม่

เราได้เพิ่มส่วนสนับสนุนสำหรับการใช้งานกับมาตรฐานของเครือข่าย SPDY ซึ่งลดเวลาในการโหลดหน้าเว็บ Gmail, Twitter.com และเว็บไซต์อื่นๆ ต่างก็ใช้ SPDY กันแล้ว

เบราเซอร์ Opera รุ่นใหม่นี้มีส่วนขยายมากขึ้นกว่าเดิมซึ่งจะช่วยให้การใช้งานของคุณเป็นไปอย่างสะดวกง่ายดายยิ่งขึ้น คุณสามารถเรียกดูได้ตามหมวดหมู่หรือความนิยมได้ที่ addons.opera.com

Opera 12.10 ทำงานได้อย่างมีประสิทธิภาพยิ่งขึ้น และสามารถใช้กับระบบปฏิบัติการและแพล็ตฟอร์มหลากหลายมากขึ้น เราได้รวมเอาส่วนสนับสนุนการใช้งานแบบสัมผัสโดยทั่วไปสำหรับ Opera ไว้ใน Windows 8 Classic และ Windows 7 ในขณะที่ผู้ใช้เครื่อง Mac จะสามารถใช้ประโยชน์จากคุณสมบัติการทำงานใหม่ๆ ของ OS X Mountain Lion กับ Opera ซึ่งรวมถึงฟังก์ชันการแชร์ที่มีอยู่ใน Mountain Lion

ต้องการทราบรายละเอียดเพิ่มเติมหรือไม่ เชิญเข้าไปที่หัวข้อ "มีอะไรใหม่" เพื่อดูรายละเอียดเพิ่มเติมของเบราเซอร์เวอร์ชันใหม่นี้ หรือคลิกที่นี่เพื่อดูรายการการปรับปรุงทางเทคนิคฉบับสมบูรณ์